wannaphong/clean_thaiwikipedia huggingface dataset:
# มันไฮม์
มันไฮม์ (, ; เยอรมันพาลาทีน:  หรือ) เป็นเมืองทางทิศตะวันตกเฉียงใต้ของประเทศเยอรมนี มีประชากรใน ค.ศ. 2020 ที่ 309,119 คน เป็นเมืองใหญ่เป็นอันดับ 2 ของรัฐบาเดิน-เวือร์ทเทิมแบร์ค รองจากเมืองหลวงของรัฐ เมืองชตุทการ์ท เมืองตั้งอยู่บนฝั่งแม่น้ำไรน์ที่จุดบรรจบกับแม่น้ำเน็คคาร์ ตรงมุมทิศตะวันตกเฉียงเหนือของรัฐบาเดิน-เวือร์ทเทิมแบร์ค
# ตาร์ตู
ตาร์ตู (, ; เอสโตเนียใต้: Tarto, ชื่ออดีตในภาษาเยอรมันและ) เป็นเมืองใหญ่อันดับ 2 ของประเทศเอสโตเนีย (เป็นรองเพียงทาลลินน์) ตาร์ตูมีประชากร 97,435 คน (ณ ค.ศ. 2023) ตั้งอยู่ห่างจากทาลลินน์ทางตะวันออกเฉียงใต้  และจากรีกา ประเทศลัตเวียทางตะวันออกเฉียงเหนือ 245 กิโลเมตร (152 ไมล์) ตาร์ตูตั้งอยู่ริมแม่น้ำเอมาเยอกีที่เชื่อมทะเลสาบที่ใหญ่ที่สุดของประเทศเอสโตเนียสองแห่ง คือ ทะเลสาบเวิตส์ยาร์ฟและทะเลสาบไปปัส ในคริสต์ศตวรรษที่ 13 ถึงปลายคริสต์ศตวรรษที่ 19 โลกส่วนใหญ่รู้จักตาร์ตูภายใต้ชื่อเก่าว่า ดอร์ปัต
thumb|ภาพถ่ายทางอากาศของ Toomemägi, อาสนวิหารตาร์ตู และใจกลางนครตาร์ตู

ตาร์ตู ซึ่งเป็นศูนย์กลางเมืองที่ใหญ่ที่สุดในเอสโตเนียตอนใต้ มักถูกมองว่าเป็น "เมืองหลวงแห่งปัญญา" ของประเทศTartu – the intellectual centre of Estonia  estlandia.deJonathan Bousfield The Rough Guide to Estonia, Latvia & Lithuania. Rough Guides UK. Page 126 Sergey Chernov. Tartu: Estonia's Intellectual and Theater Capital  The Moscow Times, 24 December 2012 โดยเฉพาะการเป็นที่ตั้งของมหาวิทยาลัยตาร์ตู (สถาปนาใน ค.ศ. 1632) มหาวิทยาลัยที่เก่าแก่และมีชื่อเสียงที่สุดของประเทศM. Mets & R. Raudsepp: Baltic Piling. CRC Press, 2013. .

ตาร์ตูได้รับเลือกเป็นเมืองหลวงทางวัฒนธรรมของยุโรปใน ค.ศ. 2024European Capital of Culture 2024  — Ministry of CultureTartu – European Capital of Culture 2024 – Visit EstoniaTartu – European Capital of Culture 2024  – Tartu.ee

ประวัติ
จากเอกสารบันทึกในปี ค.ศ. 1030 ระบุการตั้งเมืองขึ้นเป็นปราสาทของยาโรสลาฟที่ 1 เจ้าชายแห่งเคียฟ เข้าร่วมเป็นสมาชิกของสันนิบาตฮันเซอ ตั้งแต่คริสต์ศตวรรษที่ 16 ถึงต้นคริสต์ศตวรรษที่ 18 โปแลนด์และสวีเดนได้ผลัดกันเข้าปกครองก่อนผนวกรวมเข้ากับประเทศรัสเซีย ใน ค.ศ. 1704 โดยจักรพรรดิปีเตอร์ที่ 1 แห่งรัสเซีย และในปี ค.ศ. 1918-1919 เป็นสมรภูมิสงครามกลางเมืองรัสเซีย ในช่วงสงครามโลกครั้งที่สอง เยอรมนีเข้ายึดครองและทำลายจนเสียหายมาก

ภาพ

ข้อมูล
# รายชื่อโบราณสถานในจังหวัดประจวบคีรีขันธ์
แหล่งข้อมูลอื่น 

ประจวบคีรีขันธ์
หมวดหมู่:โบราณสถานในจังหวัดประจวบคีรีขันธ์
หมวดหมู่:รายชื่อเกี่ยวกับจังหวัดประจวบคีรีขันธ์
# กัมปาลา
กัมปาลา  เป็นเมืองหลวงและเมืองที่ใหญ่ที่สุดของประเทศยูกันดา ตั้งอยู่ใกล้ทะเลสาบวิกตอเรีย มีอุตสาหกรรมสิ่งทอและการแปรรูปอาหาร จากข้อมูลปี ค.ศ. 2011 คาดว่ามีประชากรราว 1,659,600 คน
# จังหวัดพย็องอันใต้
จังหวัดพย็องอันใต้ เป็นจังหวัดหนึ่งในประเทศเกาหลีเหนือ ก่อตั้งขึ้นเมื่อ ค.ศ. 1896 และได้กลายเป็นจังหวัดของเกาหลีจนถึง ค.ศ. 1945 หลังจากนั้น ก็ได้เป็นจังหวัดของเกาหลีเหนือจนถึงปัจจุบัน มีเมืองหลวงชื่อ พย็องซ็อง

 ภูมิศาสตร์ 
อยู่ทางชายฝั่งตะวันตกของเกาหลีเหนือ ติดกับทะเลเหลืองและอ่าวเกาหลี และยังติดกับอีก 5 จังหวัดและเปียงยาง

 การแบ่งเขตการปกครอง 
 เมือง 
 นัมโพ เมืองพิเศษ (남포특급시/南浦特級市)
 พย็องซ็อง (평성시/平城市)
 อันจู (안주시/安州市)
 แคช็อน (개천시/价川市)
 ซุนช็อน (순천시/順川市)
 ท็อกช็อน (덕천시/德川市)

 อำเภอ 
 อำเภอชึงซัน (증산군/甑山郡)
 อำเภอฮเวชัน (회창군/檜倉郡)
 อำเภอแม็งซัน (맹산군/孟山郡)
 อำเภอมุนด็อก (문덕군/文德郡)
 อำเภอนย็องว็อน (녕원군/寧遠郡)
 อำเภอพุกชัง (북창군/北倉郡)
 อำเภอพย็องว็อน (평원군/平原郡)
 อำเภอชินยัง (신양군/新陽郡)
 อำเภอซ็องช็อน (성천군/成川郡)
 อำเภอซุกช็อน (숙천군/肅川郡)
 อำเภอแทฮึง (대흥군/大興郡)
 อำเภอแทดง (대동군/大同郡)
 อำเภออึนซัน (은산군/殷山郡)
 อำเภอยังด็อก (양덕군/陽德郡)

 เขต 
 เขตช็องนัม (청남구/清南區)
 เขตทึกจัง (득장지구/得場地區)
 เขตอุนกก (운곡지구/雲谷地區)
# อาริษา วิลล์
อาริษา วิลล์  เกิดวันที่ 27 พฤศจิกายน พ.ศ. 2528 เป็นนักแสดงลูกครี่งไทย-อเมริกา ได้รับรางวัลรองชนะเลิศอันดับหนึ่งดัชชี่เกิร์ล จากการประกวดดัชชี่บอยแอนด์เกิร์ล ปี ค.ศ. 2000 มีส่วนสูง 172 เซนติเมตร จบการศึกษาจาก คณะรัฐศาสตร์ มหาวิทยาลัยเฉลิมกาญจนา

 ผลงาน 
 ผลงานละครโทรทัศน์ 
 ผลงานละครทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปีพ.ศ.  เรื่อง  รับบทเป็น  หมายเหตุ 2546  บ่วงเล่ห์เสน่หา  อารดา 

 ผลงานละครทั้งหมดด้านล่างนี้ออกอากาศทางสถานีวิทยุโทรทัศน์กองทัพบก
 ปีพ.ศ.  เรื่อง  รับบทเป็น  หมายเหตุ 2558  ศีล 5 คนกล้าท้าอธรรม  นายหญิง (รับเชิญ)  ตอน.. บุกเมืองลับแล

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ละครโทรทัศน์ ปี พ.ศ.  เรื่อง  รับบทเป็น  หมายเหตุ 2547  รักสุดขั้ว  มีเรีย  หยดน้ำในตะวัน (หนี้เกียรติยศ)  เดือนแรม  รักวันละนิด    2548  นางสาวส้มหล่น  รติรส  คุณหนูดอกฟ้ากับแมวข้างบ้าน  ดาราราย   หมอผีไซเบอร์  ริต้า  2549  ตะวันรุ่งที่ทุ่งกระทิง  แจ่มจิรา  หลงเงาจันทร์  เขมจิรา สุวรรณเวศน์ (เขม) 2550  รหัสริษยา  จันทร์แจรง คหราชบดี  บุษบาเร่รัก  อรอำไพ 2551  เรไรลูกสาวป่า  สกาวใจ    2552  สะใภ้ใจเด็ด  ลลิตา   เหลี่ยมรัก  ภัทรมน  สายสืบเสียงทอง  มอลลี่ (รับเชิญ)  ตอน คลิปฉาว 2553  ปอบอพาร์ตเมนท์  เดียร์  ตำรวจเหล็ก  กรกช  เฮฮาหน้าซอย รักล้นซอย  รัชดา (รับเชิญ)  2554  อุบัติรักเกาะสวรรค์  ลูกปัด   2555  กระบือบาล  ช่อผกา  นางแบบโคกกระโดน  ลิซซี่   เกิดเป็นหงส์  ขวัญตา 2556  มายาสีมุก  กีกี้   ยมบาลเจ้าขา  เจนนี่ (รับเชิญ)  ตอน ศีลธรรมไม่กลับมา โลกาจะวินาศ 2557  กุหลาบร้ายของนายตะวัน  มาลัย   ปีกมงกุฎ  ภารดี   2558  เพลิงตะวัน  นันทนา   2564  เผาขน  มาดามแอ๊ดลี่ 

 ละครสั้น 
 2556 ฟ้ามีตา ตอน...นางนกต่อ รับบท พิมพ์ 

 ภาพยนตร์ 
 ปี 2547 ภาพยนตร์เรื่อง "คนเล่นของ" รับบท แนน

 ซิทคอม 
 ปีพ.ศ.  เรื่อง  รับบทเป็น  หมายเหตุ 2555  ระเบิดเที่ยงแถวตรง    รับเชิญ

 มิวสิกวิดีโอ 
 เพลง วิท'ลัย หลายใจ ของ วิด ไฮเปอร์
 เพลง เก็บปากไว้กินข้าว ของ  แสน  นากา
 เพลง ไม่ขอใครกิน ของ แอ๊ป ธิดาศิริ
 เพลง เขียนไว้บนหน้าผาก ของ ไอ..น้ำ

 อื่น ๆ 
 เดินแบบ
 ถ่ายแบบแฟชั่น
 ถ่ายแบบชุดว่ายน้ำ
 เข้าร่วมการประกวดดัชชี่บอยแอนด์เกิลด์ 2000

 รางวัล 
 รองชนะเลิศอันดับหนึ่งดัชชี่เกิลด์ ปี 2000
# ราซ็อน
ราซ็อน (เดิมชื่อ ราจิน-ซ็อนบง) เป็นเมืองพิเศษและท่าเรือปลอดน้ำแข็งของเกาหลีเหนือ ตั้งอยู่ริมทะเลญี่ปุ่นในมหาสมุทรแปซิฟิกเหนือ ตรงปลายตะวันออกเฉียงเหนือสุดของประเทศเกาหลีเหนือ เมืองนี้อยู่ในภูมิภาคควันบุกและตั้งอยู่ในเขตเศรษฐกิจพิเศษราซ็อน

ในรูปสะกดของเกาหลีใต้ เสียงต้น "ร" ออกเสียงเป็น "น" (나선, นาซ็อน) ตามสัทวิทยาเกาหลีมาตรฐาน ใน ค.ศ. 2000 มีการย่อชื่อเมืองจาก "ราจิน-ซ็อนบง" ไปเป็น "ราซ็อน" ในช่วงคริสต์ทศวรรษ 1930 ชาวญี่ปุ่นเรียกเป็น ราชิง ในเวลานั้นถือเป็นท่าเรือสำคัญที่ปลายเส้นทางรถไฟ จากนั้นจึงตกเป็นของกองทัพแดงในวันที่ 14 สิงหาคม ค.ศ. 1945

ก่อน ค.ศ. 1991 สหภาพโซเวียตใช้ราซ็อนเป็นท่าเรือน้ำอุ่นสำรองในกรณีที่วลาดีวอสตอคไม่สามารถใช้การได้ สิ่งอำนวยความสะดวกทางทะเลของโซเวียตได้รับการสร้างขึ้นใน ค.ศ. 1979 ในช่วง ค.ศ. 1993 ถึง 2004 เมืองนี้ได้รับการบริหารแยกต่างหากจากฮัมกย็องเหนือในฐานะเมืองปกครองโดยตรง (chikhalsi) แห่งราซ็อน ก่อน ค.ศ. 1993 และใน ค.ศ. 2004 ถึง 2009 เมืองนี้เป็นส่วนหนึ่งของจังหวัดฮัมกย็องเหนือ เมืองนี้กลายเป็น "เมืองพิเศษ" อีกครั้งนับตั้งแต่ ค.ศ. 2010 แต่แตกต่างจากสถานะเดิมที่เป็นเมืองปกครองโดยตรง

ราซ็อนมีชายแดนติดกับเทศมณฑลหุนชุนในมณฑลจี๋หลินของประเทศจีนและอำเภอคาซันสกีในดินแดนปรีมอร์เยของประเทศรัสเซีย จีนกำลังลงทุนในท่าเรือแห่งนี้เนื่องจากเป็นทางเข้าสู่ทะเลญี่ปุ่น ในเดือนกรกฎาคม ค.ศ. 2011 ทางเกาหลีเหนือได้อนุมัติให้ขนส่งสินค้าภายในประเทศของจีนผ่านท่าเรือราจินจากตะวันออกเฉียงเหนือไปยังจีนตะวันออก ถ่านหินถูกส่งจากเหมืองในจีนที่อยู่ใกล้เคียงไปยังเซี่ยงไฮ้ กาสิโนริมทะเลให้บริการนักท่องเที่ยวชาวจีน
400px|center|thumb|ราซ็อน (ค.ศ. 2007)

 การแบ่งเขตการปกครอง 
ราซ็อนแบ่งออกเป็น 2 เขต (kuyŏk)

 เขตราจิน (라진구역; 羅津區域) 
 Anhwa-dong (안화동 / 安和洞)
 Anju-dong (안주동 / 安住洞)
 Jigyŏng-dong (지경동 / 地境洞)
 Junghyŏn-dong (중현동 / 中峴洞)
 Changphyŏng-dong (창평동 / 倉坪洞)
 Chŏnggye-dong (청계동 / 淸溪洞)
 Hahyŏn-dong (하현동 / 下峴洞)
 Haebang-dong (해방동 / 解放洞)
 Kwangok-dong (관곡동 / 寬谷洞)
 Namsan-dong (남산동 / 南山洞)
 Tongmyŏng-dong (동명동 / 東明洞)
 Sanghyŏn-dong (상현동 / 上峴洞)
 Sinan-dong (신안동 / 新安洞)
 Sinhae-dong (신해동 / 新海洞)
 Sinhŭng-dong (신흥동 / 新興洞)
 Songphyŏng-dong (송평동 / 松坪洞)
 Yŏkchŏn-dong (역전동 / 驛前洞)
 Yuhyŏn-dong (유현동 / 踰峴洞)
 Muchang-ri (무창리 / 武倉里)
 Huchang-ri (후창리 / 厚倉里)

เขตซ็อนบง (선봉군; 先鋒郡)
 Sŏnbong-ŭp (선봉읍 / 先鋒邑)
 Tuman'gang-rodongjagu (두만강로동자구 / 豆滿江勞動者區)
 Ungsang-rodongjagu (웅상로동자구 / 雄尙勞動者區)
 Chosal-li (조산리 / 造山里)
 Hahoe-ri (하회리 / 下檜里)
 Hayŏp'yŏng-ri (하여평리 / 下汝坪里)
 Hongŭi-ri (홍의리 / 洪儀里)
 Kulp'o-ri (굴포리 / 屈浦里)
 Paekhang-ri (백학리 / 白鶴里)
 Pup'o-ri (부포리 / 鮒浦里)
 Sahoe-ri (사회리 / 四會里)
 Uam-ri (우암리 / 牛岩里)
 Wŏnjŏng-ri (원정리 / 元汀里)

 ภูมิอากาศ 

 การคมนาคม 
สถานีรถไฟราซ็อน ตั้งอยู่บนเส้นทางสายเปียงกรา
# รายชื่อโบราณสถานในจังหวัดเลย
แหล่งข้อมูลอื่น 

เลย
หมวดหมู่:โบราณสถานในจังหวัดเลย
หมวดหมู่:รายชื่อเกี่ยวกับจังหวัดเลย
# นีอาเม
นีอาเม  เป็นเมืองหลวงและเมืองที่ใหญ่ที่สุดของประเทศไนเจอร์ ตั้งอยู่ริมฝั่งแม่น้ำไนเจอร์ โดยเมืองส่วนใหญ่ตั้งอยู่ฝั่งตะวันออกของแม่น้ำ เป็นเมืองศูนย์กลางการปกครอง วัฒนธรรม เศรษฐกิจ มีประชากร 1,026,848 คน ตามสำมะโน ค.ศ. 2012 ใน ค.ศ. 2017 ตัวประมาณการประชากรแสดงอำเภอเมืองหลวงว่ามีอัตราการเกิดน้อยกว่าทั้งประเทศ ซึ่งมีอัตราการเจริญพันธุ์ที่สูงที่สุดในโลก

ภูมิอากาศ

ประชากร
thumb|right|200px|นีอาเมมองจากดาวเทียมสป็อต

ประชากรในนีอาเมเพิ่มขึ้นอย่างมากนับตั้งแต่เป็นเอกราช ภัยแล้งในช่วงต้นคริสต์ทศวรรษ 1970 ถึงคริสต์ทศวรรษ 1980 กับวิกฤตเศรษฐกิจในช่วงต้นคริสต์ทศวรรษ 1980 ทำให้เกิดการอพยพครั้งใหญ่จากชนบทไปยังเมืองที่ใหญ่ที่สุดของประเทศไนเจอร์According to Statsoid : "~1992:  Tillabéry Region split from Niamey (whose FIPS code was NG05 before the change).  Status of Niamey changed from Region to capital district." ซึ่งทำให้ประชากรในเมืองเพิ่มขึ้นต่อเนื่อง จากประมาณ 3,000 คนใน ค.ศ. 1930 ถึงประมาณ 30,000 คนใน ค.ศ. 1960 แล้วเพิ่มขึ้นถึง 250,000 คนใน ค.ศ. 1980 และ 800,000 คนจากสถิติทางการใน ค.ศ. 2000 ต่อมาในสมัยรัฐบาลทหารของนายพล Seyni Kountché ได้มีการควบคุมประชากรอย่างเข้มงวด และรัฐบาลมักจะไล่ต้อนและ "ส่งกลับ" ใครก็ตามที่ไม่ได้รับอนุญาตให้กลับไปที่หมู่บ้านของตนPatrick Gilliard, and Laurent Pédenon "Rues de Niamey, espace et territoires de la mendicité " Politique africaine, Paris (October 1996) no.63 pp. 51–60. 

ในคริสต์ทศวรรษ 1990 อัตราการเติบโตของประชากรในเขตเมืองหลวงลดลงต่ำกว่าอัตราของทั้งประเทศ ทำให้มีข้อเสนอแนะว่านำ การอพยพจากชนบทขนาดใหญ่ (นคราภิวัตน์) มีน้อยมากในไนเจอร์ และ/หรือการเนรเทศจากเมืองไปชนบทของรัฐบาลได้ผล
# รายชื่อโบราณสถานในจังหวัดบุรีรัมย์ (ตอนเหนือ)
|}

 แหล่งข้อมูลอื่น 

บุรีรัมย์
# รายชื่อนครในประเทศเกาหลีเหนือ
นครในประเทศเกาหลีเหนือ (si; ชี) แบ่งออกเป็นประเภทต่าง ๆ ได้แก่ นครที่มีสถานะการปกครองเทียบเท่ากับจังหวัด ได้แก่ เปียงยาง เมืองที่ใหญ่ที่สุดและเมืองหลวงของประเทศ จัดอยู่ในประเภทที่เรียกว่า จิกฮาชี หรือนครปกครองโดยตรง นครที่เทียบเท่าจังหวัดอีก 3 แห่ง ได้แก่ แคซ็อง นัมโพ และราซ็อน จัดอยู่ในประเภทที่เรียกว่า ทึกพย็อลชี หรือนครพิเศษ ส่วนนครทั่วไปจะเรียกว่า ชี อยู่ภายใต้การปกครองของจังหวัด มีสถานะในการปกครองเทียบเท่ากับอำเภอ

 รายชื่อ 
หมายเหตุ
 จำนวนประชากรของนครทั้งหมดมาจากสำมะโนของประเทศเกาหลีเหนือ ค.ศ. 2008
 นครพิเศษในอดีตหลายแห่งที่เคยแยกออกมาจากจังหวัด ถูกรวมเข้ากับจังหวัดของตนอีกครั้ง เช่น ช็องจิน ฮัมฮึง และแคซ็อง
 ราซ็อนถูกผนวกเข้ากับจังหวัดฮัมกย็องเหนือเมื่อ ค.ศ. 2004 แต่ต่อมาได้รับการยกฐานะกลับมาเป็นนครพิเศษใน ค.ศ. 2010 เพื่อช่วยในการจัดการการลงทุนจากต่างประเทศ
 โชซ็อนกึลเข้ามาแทนที่ฮันจา โดยไม่มีการใช้ฮันจาอย่างเป็นทางการในเกาหลีเหนือตั้งแต่คริสต์ทศวรรษ 1950

ประเภทภาษาเกาหลีจำนวนโชซ็อนกึลฮันจา   นครปกครองโดยตรง1   นครพิเศษ3   นครระดับพิเศษ0   นคร24

thumbnail|right|1 – เปียงยาง
thumbnail|right|2 – ฮัมฮึง
thumbnail|right|3 – ช็องจิน
thumbnail|right|4 – นัมโพ
thumbnail|right|5 – ว็อนซัน

นครโชซ็อนกึลฮันจาจังหวัดประชากรจัดตั้ง(ค.ศ.-เดือน-วัน) อันจู   พย็องอันใต้ 240,117 1987-08-　 ช็องจิน   ฮัมกย็องเหนือ 667,929 1985-　-　 ช็องจู   พย็องอันเหนือ 189,742 1994-　-　 แฮจู   ฮวังแฮใต้ 273,300 1945-09-02 ฮัมฮึง   ฮัมกย็องใต้ 768,551 1967-　-　 ฮเวรย็อง   ฮัมกย็องเหนือ 153,532 1991-07-08 ฮึยช็อน   ชากัง 168,180 1967-　-　 ฮเยซัน   รยังกัง 192,680 1954-10-　 แคช็อน   พย็องอันใต้ 319,554 1990-08-　 แคซ็อง   AC 308,440 2019-02-28 คังกเย   ชากัง 251,971 1949-01-　 คิมแช็ก   ฮัมกย็องเหนือ 207,299 1953-　-　 คูซ็อง   พย็องอันเหนือ 196,515 1967-10-　 มันโพ   ชากัง 116,760 1961-10-　 มุนช็อน   คังว็อน 122,934 1991-05-　 นัมโพ   AB 366,341 2011-02-15 พย็องซ็อง   พย็องอันใต้ 284,386 1969-　-　 เปียงยาง (พย็องยัง)   AA 3,255,288 1946-09-　 ราซ็อน   AB 196,954 2010-01-05 ซารีว็อน   ฮวังแฮเหนือ 307,764 1947-　-　 ซัมจีย็อน   รยังกัง 31,471 2019-12-10 ชินโพ   ฮัมกย็องใต้ 152,759 1960-　-　 ชินอึยจู   พย็องอันเหนือ 359,341 1947-　-　 ซ็องริม   ฮวังแฮเหนือ 128,831 1947-　-　 ซุนช็อน   พย็องอันใต้ 297,317 1983-10-　 ท็อกช็อน   พย็องอันใต้ 237,133 1986-06-　 ทันช็อน   ฮัมกย็องใต้ 345,876 1983-　-　 ว็อนซัน   คังว็อน 363,127 1946-09-　

(หมายเหตุ: วันที่จัดตั้งคือวันที่นครต่าง ๆ ได้รับการจัดตั้งในสถานะปัจจุบันตามกฎหมายโดยรัฐบาลเกาหลีเหนือ นครทั้งหมดเคยมีอยู่มาก่อนวันที่จัดตั้งเหล่านี้)
# มหาวิทยาลัยชุงอัง
มหาวิทยาลัยชุงอัง (; อักษรย่อ: CAU) เป็นสถาบันการศึกษาเอกชน ซึ่งมีที่ตั้งมากกว่าสองวิทยาเขต ทั้งในโซล และนครอันซ็อง สถาบันแห่งนี้ได้ก่อตั้งขึ้นภายหลังจากการปลดปล่อยจากการปกครองอาณานิคมของญี่ปุ่น เพื่อประโยชน์ของประเทศชาติและความก้าวหน้าทางอารยธรรม ด้วยปรัชญาการศึกษาด้านความซื่อสัตย์และความยุติธรรม ภายใต้การดูแลของ ดร.อิม ยองซิน และเป็นแห่งแรกในเกาหลีใต้ที่นำเสนอในหลักสูตรเภสัชศาสตร์, บริหารธุรกิจ, สื่อสารมวลชน, การโฆษณาและการประชาสัมพันธ์, การถ่ายภาพ และการละครกับภาพยนตร์ศึกษา โดยมหาวิทยาลัยแห่งนี้มีชื่อเสียงในด้านเภสัชศาสตร์, สื่อและศิลปะ จากการวิเคราะห์เมื่อไม่นานมานี้ คณะสื่อสารมวลชนในมหาวิทยาลัยชุงอัง มีการผลิตนักข่าวเป็นจำนวนมากที่สุดในตำแหน่งผู้บริหารในองค์กรสื่อที่สำคัญ ในขณะที่สาขาการโฆษณาและการประชาสัมพันธ์มีการผลิตตัวแทนโฆษณาเป็นจำนวนมากที่สุดจากมหาวิทยาลัยที่มีอยู่ทั้งหมดในประเทศ หลักสูตรปริญญาโทที่นำเสนอโดยมหาวิทยาลัยชุงอังประกอบด้วย บริหารธุรกิจมหาบัณฑิต, คณะนิติศาสตร์ และคณะแพทยศาสตร์ ใน ค.ศ. 2008 ดูซัน ซึ่งเป็นองค์กรระดับโลก ได้ทำการรวมเข้าในฐานะที่เป็นสถาบันการศึกษาแห่งหนึ่ง และโครงการมหาวิทยาลัยชุงอัง 2018+ ได้กำหนดภายใต้แผนพัฒนาใหม่ ด้วยวัตถุประสงค์สำหรับการปลูกฝังความรู้ในระดับโลก และสร้างความสามารถทางวิชาการเพื่อให้บรรลุการจัดอันดับ 100 มหาวิทยาลัยที่มีชื่อเสียงในระดับสากลภายในปี ค.ศ. 2018

ในฐานะหนึ่งในมหาวิทยาลัยที่มีชื่อเสียงมากที่สุดของประเทศ มหาวิทยาลัยชุงอังเป็นที่รู้จักโดยเฉพาะอย่างยิ่งในคณะเภสัชศาสตร์, การละคร, ภาพยนตร์, การออกแบบ และศิลปศาสตร์QS World University Rankings® 2011/2012  ปัจจุบันมหาวิทยาลัยชุงอังมีดูซันคอร์ปอเรชันเป็นเจ้าของDoosan Seeks to Globalize Chung-Ang University 

 ศิษย์เก่าที่มีชื่อเสียง 
 คิม ซู-ฮย็อน
 พัค จีฮุน Wanna One
 ชเว ซูยอง และ ควอน ยูริ นักร้องวงเกิลส์เจเนอเรชัน소녀시대 수영, 15일 잠실 삼성-두산전 시타 (Sooyoung of SNSD, Celebratory batting on 15th at Samsung vs. Dusan game). Newsen. May 13, 2009. Retrieved on April 9, 2010. ชาวเน็ตอวดภาพ ‘ยูริ-ซูยอง’ ที่มหาวิทยาลัย 
 คิม โซอึน นักแสดงหญิง
ซง แจริม นายแบบ นักแสดง
 ซึง รี นักร้อง, นักเต้น และนักแสดงชาย
 ฮย็อน บิน นักแสดง, นายแบบ และนักร้อง
 คังฮานึล นักแสดง
พัก ชิน-ฮเย นักแสดงหญิง
 จินเซยอน  นักแสดงหญิง
 คิมฮีเอ   นักแสดงหญิง
  R.tee โปรดิ้วเซอร์ The black label
 อีโดฮยอน  นักแสดงชาย
 นัมดารึม   นักแสดงชาย
# โรงเรียนมัธยมปลายไดมอนด์บาร์
โรงเรียนมัธยมปลายไดมอนด์บาร์ (อักษรย่อ: DBHS) ตั้งอยู่ที่ ไดมอนด์บาร์ รัฐแคลิฟอร์เนีย และเป็นส่วนหนึ่งของเขตโรงเรียนสหพันธ์วอลนัทวัลเล่ย์ มาสคอตประจำโรงเรียนคือวัวสายพันธุ์บราห์มัน และมีสีประจำโรงเรียนคือ ม่วง, ทอง และขาว โรงเรียนมัธยมปลายไดมอนด์บาร์ได้เข้าร่วมในหลักสูตร ดังเช่น โครงการเรียนล่วงหน้า (AP) และ การศึกษาระบบนานาชาติ (IB) ในระหว่างปีของโรงเรียนมัธยมปลายไดมอนด์บาร์ได้รับการจัดดัชนีการปฏิบัติงานวิชาการที่ระดับ 870  และมีจำนวน 97 เปอร์เซนต์ของนักเรียนที่สามารถผ่านการสอบสำเร็จโรงเรียนมัธยมปลายแคลิฟอร์เนีย ใน ค.ศ. 2008 ถึง 2009 และปัจจุบันทีมนักกีฬาบราห์มันได้เข้าร่วมแข่งขันในลีกฮาเซียนดา ของซีไอเอฟเซาเธิร์นเซ็คชัน

 ประวัติ 
โรงเรียนมัธยมปลายไดมอนด์บาร์ได้รับการต่อตั้งขึ้นใน ค.ศ. 1982 โดยมีนักเรียนชุดแรกมาจากโรงเรียนมัธยมซูซาน, โรงเรียนมัธยมแชพาร์รอล และโรงเรียนมัธยมปลายวอลนัท ซึ่งมี วอลท์ โฮล์มส์ เป็นอาจารย์ใหญ่ท่านแรกของโรงเรียน

 โครงการวิชาการ 
 โครงการเรียนล่วงหน้า 
โรงเรียนมัธยมปลายไดมอนด์บาร์เสนอความหลากหลายของหลักสูตรโครงการเรียนล่วงหน้า (AP) สำหรับนักเรียน ใน ค.ศ. 2005 คณะกรรมการวิทยาลัยยังได้ยอมรับโครงการแคลคูลัสของโรงเรียนมัธยมปลายไดมอนด์บาร์ในฐานะโรงเรียนขนาดใหญ่ (1000+) ที่มีประสิทธิภาพ

 ทีมหุ่นยนต์ 
ใน ค.ศ. 2011 ทีมหุ่นยนต์เฟิร์สท์ ของโรงเรียนมัธยมปลายไดมอนด์บาร์ได้อันดับหนึ่งของการแข่งขันเฟิร์สท์โรโบติคคอมเพทิชัน ในภูมิภาคลอสแอนเจลิสในฐานะทีมมือใหม่Team Sprocket - Team 3473

 โครงการศึกษาระบบนานาชาติ 
โครงการศึกษาระบบนานาชาติ (IB) บริหารงานโดย ไอบีออร์แกไนเซชัน ซึ่งโครงการมีหลักสูตรระดับสูงสำหรับนักเรียน และให้นักเรียนมีโอกาสทางไอบีเทสท์ ในชั้นเรียนที่ได้รับการอนุมัติสำหรับเครดิตวิทยาลัย โดยมี เดนา ลอร์ดี เป็นผู้ประสานงานไอบีในปัจจุบัน ปีแรกที่เริ่มโครงการนี้เป็นอย่างมากคือช่วงฤดูใบไม้ร่วงในปี ค.ศ. 2002 International Baccalaureate Organization - Diamond Bar High School

 เส้นทางสู่สถาบันการศึกษา 
เส้นทางสู่สถาบันการศึกษาเป็นโครงการที่นำเสนอทางเลือกโรงเรียนให้กับนักเรียน ซึ่งโครงการได้นำเสนอหลักสูตรและตารางเรียนที่แตกต่างกัน หลักสูตรของโรงเรียนรวมถึงความหลากหลายของหลักสูตรเตรียมความพร้อมทางวิทยาลัย และประสบการณ์การทำงานในชั้นเรียน

 ศิษย์เก่าที่มีชื่อเสียง 
 ทิฟฟานี่ ฮวัง นักร้องวงเกิลส์เจเนอเรชันHigh School Alumni in Diamond Bar, California
# กิตติฑัตย์ โควหกุล
กิตติฑัตย์ โควหกุล (ชื่อเล่น: ท็อป; 26 ตุลาคม พ.ศ. 2533 –) เป็นทั้งนักเต้นบี-บอย และนักแสดงชาวไทย รวมถึงเคยรับบทเป็นชักกระตุกChocolate (2008) - Asiateca   ในภาพยนตร์ ช็อคโกแลตChocolate - Screenjabber   เมื่อครั้งที่เขาเรียนอยู่ที่มหาวิทยาลัยธรรมศาสตร์ สาขานิเทศศาสตร์มัลติมีเดีย เขาเป็นตัวแทนทีม โรมิโอซีเรียส (ROMEO ZERIOUS) โดยเป็นผู้ชนะเลิศรายการ แบทเทิลออฟเดอะเยียร์ไทยแลนด์ 2008 (Battle of the Year Thailand 2008) ซึ่งจัดเป็นรายการที่ใหญ่ที่สุดของประเทศ

 ประวัติ 
กิตติฑัตย์ โควหกุล เป็นนักเต้นบี-บอย ในสังกัดทีม โรมิโอซีเรียส เมื่อครั้งที่เขามีอายุเพียง 18 ปี ก็ได้อันดับ 2 จากการแข่งขันรายการ แบทเทิลออฟเดอะเยียร์ไทยแลนด์ 2006 รวมถึงชนะการประกวดสยามฮิปฮอปอันเดอร์กราวด์ ในภายหลัง เขามีผลงานการแสดงใน ละครเวทีเรื่อง ชายกลาง จากผลงานที่ผ่านมา ทำให้เขาได้รับการทาบทามจาก ปรัชญา ปิ่นแก้ว ที่ซึ่งเขาได้ร่วมแสดงในภาพยนตร์ช็อคโกแลตความจริงแห่งชีวิตของชาว B-Boy ในบทของผู้ใช้รูปแบบการต่อสู้ของผู้มีอาการชักกระตุก (Tourettes) ที่ต่อสู้กับอัจฉริยะออทิสติก (Autism) ซึ่งเป็นหนึ่งในฉากต่อสู้สำคัญของเรื่องDVD REVIEW: CHOCOLATE  และใน พ.ศ. 2551 เขาก็เป็นผู้ชนะการแข่งขัน แบทเทิลออฟเดอะเยียร์ไทยแลนด์ 2008 ก่อนที่จะสร้างผลงานระดับโลกในเวลาต่อมา
# มหาวิทยาลัยทงกุก
มหาวิทยาลัยทงกุก  เป็นมหาวิทยาลัยเอกชนสหศึกษาในประเทศเกาหลีใต้ ซึ่งดำเนินการเรียนการสอนอยู่ ณ วิทยาเขตโซล ในมหานครคย็องจู จังหวัดคย็องซังเหนือ และในลอสแอนเจลิส สหรัฐอเมริกา นอกจากนี้ ยังมีการดำเนินงานด้านโรงพยาบาลในเครือทั้งสองแห่ง แบบแพทย์แผนตะวันตก กับแบบแพทย์แผนตะวันออกอีกสี่แห่ง ซึ่งรวมถึงการศึกษาแพทย์เกาหลีแผนโบราณ

 สถานที่ตั้ง 
มหาวิทยาลัยทงกุกตั้งอยู่ในจุงกู ที่โซล ทางตอนเหนือของภูเขานัมซาน โดยอาคารส่วนบนของมหาวิทยาลัยได้มีการเชื่อมต่อโดยตรงสู่เส้นทางเดินของสวนนัมซานใช้เวลาเดินขึ้นประมาณ 5-10 นาที  เมื่อมองจากบริเวณภายในมหาวิทยาลัยสามารถเห็นหอคอยโซลทาวเวอร์และภูเขานัมซานได้อย่างชัดเจน โดยเฉพาะในเวลาตอนกลางคืนจะเห็นหอคอยโซลทาวเวอร์มีความสวยงามอย่างยิ่ง

ทางเข้าหลักของมหาวิทยาลัยเขตโซลอยู่ที่สถานีมหาวิทยาลัยทงกุก ซึ่งเป็นจุดตัดของสายรถไฟใต้ดินโซล 3 และ 4 ในขณะที่สถานีชุงมูโรอยู่ใกล้กับทางเข้าด้านหลังUniversities and Colleges in Gyeongju: Dongguk University, Gyeongju University, Uiduk University  

 ประวัติ 
สถานศึกษาแห่งนี้ก่อตั้งขึ้นใน ค.ศ. 1906 ด้วยความต้องการที่จะเผยแผ่ศาสนาตามคำสั่งโชกเย ซึ่งทงกุกเป็นหนึ่งในมหาวิทยาลัยในเครือพุทธศาสนาเพียงไม่กี่แห่งในโลก

มหาวิทยาลัยแห่งนี้ในช่วงแรกเริ่มคือโรงเรียนมย็องจิน (명진학교) เมื่อวันที่ 8 พฤษภาคม ค.ศ. 1906 และได้ปิดตัวลงเมื่อรัฐบาลญี่ปุ่นเข้ายึดครองตั้งแต่ ค.ศ. 1922 ถึง 1928, ภายหลังจากเหตุจลาจลซัมอิลอุนดง และอีกครั้งใน ค.ศ. 1944 ในความสัมพันธ์กับเหตุการณ์ปั่นป่วนช่วงการสิ้นสุดของสงครามโลกครั้งที่สอง สถานศึกษาแห่งนี้เป็นสถาบันแห่งแรกในสาธารณรัฐเกาหลีที่ได้รับสถานะเป็นมหาวิทยาลัยในความหมายแบบตะวันตก โดยกำหนดให้เป็นมหาวิทยาลัยใน ค.ศ. 1953 และได้มีการเปิดการศึกษาในระดับปริญญาโทขึ้นพร้อมกัน ในช่วงที่เกิดสงครามเกาหลี ได้มีการจัดชั้นเรียนขึ้นที่ปูซาน แต่ก็ได้ย้ายไปโซลอีกครั้งใน ค.ศ. 1953 และใน ค.ศ. 1959 ได้เริ่มมีระบบออกอากาศมหาวิทยาลัยทงกุกขึ้น วิทยาลัยวิชาการศึกษาได้เปิดตัวใน ค.ศ. 1968 โดยมี 4 หลักสูตร และได้เพิ่มสาขาศึกษาศาสตร์กับสาขาพลศึกษาในปีต่อมา และใน ค.ศ. 1978 ได้มีการก่อตั้งวิทยาเขตคย็องจูขึ้น

 ศิษย์เก่า/นักศึกษาที่มีผลงานโดดเด่น 
นักแสดง
อี ช็อง-แจ นักแสดงชาย
อี ซึง-กี      นักแสดงชาย,นักร้อง,พิธีกร
ซอ อิน-กุก  นักแสดงชาย,นักร้อง
พัก มิน-ย็อง นักแสดงหญิง
ฮัน ฮโย-จู   นักแสดงหญิง
ชิน มิน-อา   นักแสดงหญิง,นางแบบ,นักร้อง
คิม จี-ว็อน  นักแสดงหญิง
ช็อน จี-ฮย็อน นักแสดงหญิง

นักร้อง
ซอฮย็อน และ อิม ยุน-อา นักร้องวงเกิลส์เจเนอเรชัน
 เอริค มุน นักร้องวงชินฮวา
 ฮัม อึน-จ็อง นักร้องวงที-อารา
 มิน ซ็อน-เย และ อี ซ็อน-มี จาก วันเดอร์เกิลส์
 ยองเค นักร้องวง DAY6
 ซน นา-อึน น้องร้องวง เอพิงค์
ยุนจีซอง นักร้องเดี่ยว และ อดีตวง วอนนาวัน

 มหาวิทยาลัยทงกุกวิทยาเขตคย็องจู
# เสี้ยวดอกขาว
เสี้ยวดอกขาว  เป็นพืชมีดอกชนิดหนึ่งในวงศ์ถั่ว (Fabaceae) เป็นพืชพื้นเมืองในเอเชีย แพร่กระจายในจีนไปจนถึงปากีสถานและอินเดีย 
thumb|250px|left|พันธุ์ candida ในเมืองไฮเดอราบาด ประเทศอินเดีย 

เป็นไม้ยืนต้น สูงถึง 10-12 เมตร ใบยาว 10-20 เซนติเมตร และกว้าง กลม เป็นสองซีกแบบใบชงโค ดอกสีชมพูอ่อนหรือสีขาว เส้นผ่านศูนย์กลาง 8-12 เซนติเมตร มี 5 กลีบ ผลยาว มีหลายเมล็ด เป็นพืชที่นิยมใช้ในการจัดสวน และใช้ดึงดูดนกฮัมมิงเบิร์ด เช่น Sapphire-spangled Emerald (Amazilia lactea), Glittering-bellied Emerald (Chlorostilbon lucidus) หรือ White-throated Hummingbird (Leucochloris albicollis) ให้เข้ามาในสวนBaza Mendonça & dos Anjos (2005) แต่ในบางบริเวณ อาจกลายเป็นพืชรุกรานได้

 ยาสมุนไพร 
สารสกัดด้วยอะซีโตนและเมทานอลจากเปลือกไม้ของ Bauhinia variegata ยับยั้งเชื้อแบคทีเรียได้หลายชนิด African Journal of Biomedical Research, Vol. 9 (2006); 53 - 56 ISSN 1119 – 5096 © Ibadan Biomedical Communications Group. ตาอ่อนและรากใช้รักษาโรคเกี่ยวกับการย่อยอาหาร ใช้รักษาโรคหืดและฝี ใช้เป็นยาบำรุงธาตุ รักษาโรคผิวหนัง ในอินเดีย มีฤทธิ์ยับยั้งการอักเสบ มีฤทธิ์ยับยั้งเซลล์มะเร็ง ป้องกันการเกิดมะเร็งตับในหนูทดลองระวิวรรณ แก้วอมตวงศ์. สารทุติยภูมิและฤทธิ์ทางเภสัชวิทยาของพืชสกุลชงโค  วารสารวิทยาศาสตร์และเทคโนโลยี มหาวิทยาลัยอุบลราชธานี. หน้า 116 - 130
# Bauhinia forficata
Bauhinia forficata หรือมีชื่อสามัญว่า ปาตา เด วากา  เป็นพืชมีดอกที่เป็นไม้ยืนต้นในวงศ์ Fabaceae เป็นพืชท้องถิ่นของบราซิลและเปรู ในทางยาสมุนไพร ใช้รักษาโรคเบาหวานและโรคทางเดินปัสสาวะในบราซิล มีฤทธิ์ลดระดับน้ำตาลในเลือดของหนูทดลอง เพิ่มการนำกลูโคสเข้าสู่กล้ามเนื้อ
# พย็องซ็อง
พย็องซ็อง เป็นเมืองในประเทศเกาหลีเหนือและเป็นเมืองศูนย์กลางของจังหวัดพย็องอันใต้ ตั้งอยู่ทางภาคตะวันตกของเกาหลีเหนือ ห่างจากกรุงเปียงยางไปทางทิศตะวันออกเฉียงเหนือ 32 กิโลเมตร ก่อตั้งขึ้นเมื่อ ธันวาคม ค.ศ. 1969 มีประชากรมากกว่า 100,000 คน

 การคมนาคม 
สถานีรถไฟพย็องซ็องตั้งอยู่บนทางรถไฟสายพย็องนา
# ปลาผีเสื้อกลางคืนปากยาว
ปลาผีเสื้อกลางคืนปากยาว  เป็นปลาทะเลกระดูกแข็งชนิดหนึ่ง อยู่ในวงศ์ปลาผีเสื้อกลางคืน (Pegasidae)

เป็นปลาที่มีขนาดเล็ก มีขนาดยาวไม่เกิน 4-6 เซนติเมตร มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน มีผิวตัวด้านบนมีลายรูปตาข่าย อาจมีสีน้ำตาลอ่อน จนถึงสีน้ำตาลเข้ม คล้ายกับปลาผีเสื้อกลางคืน (Eurypegasus draconis) ซึ่งอยู่ในวงศ์เดียวกัน แต่ปลาผีเสื้อกลางคืนปากยาว จะมีส่วนปากที่ยื่นยาวกว่า

เป็นปลาที่หากินตามพื้นทะเล ที่เป็นพื้นทรายหรือทรายปนโคลน ด้วยการใช้ครีบคืบคลานไปกับพื้นคล้ายกับการเดิน โดยกินสัตว์น้ำขนาดเล็ก ๆ ต่าง ๆ เป็นอาหาร

พบแพร่กระจายพันธุ์กว้างไกล ตั้งแต่ ออสเตรเลีย, บาห์เรน, จีน, อินเดีย, อินโดนีเซีย, มาเลเซีย, โมซัมบิก, พม่า, ฟิลิปปินส์, ซาอุดิอาระเบีย, สิงคโปร์, เกาะไต้หวัน, แทนซาเนีย และไทย
# อันจู
อันจู  เป็นเมืองแห่งหนึ่งในจังหวัดพย็องอันใต้ ประเทศเกาหลีเหนือ ตั้งอยู่พิกัดภูมิศาสตร์ที่ 39.62 เหนือ 125.66 ตะวันออก ประชากร ค.ศ. 2008 มีทั้งหมด 240,117 คน มีแม่น้ำช็องช็อนไหลผ่านเมือง